Rīgas pašvaldības sabiedrība ar ierobežotu atbildību “Rīgas satiksme”

**APSTIPRINĀTS**Iepirkuma komisijas   
2024. gada 25. aprīļa sēdē

Iepirkuma procedūras

**“Divasmeņu pārmiju, krusteņu un krustojumu piegāde”**

Identifikācijas Nr. RS/2024/31

**NOLIKUMS**

**Rīga**

**2024**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena:**
   1. **Iepirkuma priekšmets** – Divasmeņu pārmiju, krusteņu un krustojumu piegāde, saskaņā ar Pasūtītāja Iepirkuma nolikuma (turpmāk – Nolikums), Tehniskās specifikācijas (Nolikuma 2.pielikums), tās pielikumiem un shēmām Nr.1 (Sliežu pārmijas 60R2-R50-1:6-2-L ģeometriskā shēma) un Nr.2 (Sliežu pārmiju 60R2-R50-20-2-L ģeometriskā shēma), Tehniskā - finanšu piedāvājuma formas (Nolikuma 3.pielikums) un Iepirkuma līguma (Nolikuma 4.pielikums) noteikumiem. Kā arī, programmatūras un apmācību nodrošināšana Pasūtītāja apkalpojošajam personālam par pārmijas vadības iekārtu un datu iegūšanu, un apstrādi, saskaņā ar nolikuma Tehnisko specifikāciju un Iepirkuma līguma noteikumiem.
   2. **Iepirkuma priekšmets sadalīts** **4 (četrās) daļās**:

1.daļa - Sliežu pārmija 60R2-R50-20-2-L 5.tips ar apsildes vadību. Paredzamā līgumcena ir 118 824,00 EUR bez PVN;

2.daļa - Sliežu pārmija 60R2-R50-1/6-2-L 5.tips (Jugla) bez gulšņiem. Paredzamā līgumcena ir 68 613,60 EUR bez PVN;

3.daļa - Sliežu pārmija 60R2-R50-1/6-2-L 3.tips (5.depo) ar apsildes vadību. Paredzamā līgumcena ir 141 618,60 EUR bez PVN;

4.daļa - Sliežu pārmija 60R2-R50-1/6-2-K (L spoguļskats) 5.tips. Paredzamā līgumcena ir 77 553,60 EUR bez PVN.

* 1. Kopējā Iepirkuma paredzamā līguma cena: 406 609,80 EUR bez PVN.
  2. Galvenais CPV kods**:** 34946100-1 (Dzelzceļa sliežu ceļu būves materiāli). Papildus CPVkodi: [34941000-5](https://info.iub.gov.lv/cpv/parent/3688/clasif/main/) (Sliedes un piederumi) un 34945000-3 (Dzelzceļa sliežu regulēšanas iekārtas).
  3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.

1. **Iepirkuma identifikācijas numurs:** RS/2024/31.
2. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Alena Kamisarova, tālr. +371 67104791, mob.t. 28366242, e-pasts: [Alena.Kamisarova@rigassatiksme.lv](mailto:Alena.Kamisarova@rigassatiksme.lv).

1. **Pretendenti**
   1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto preču piegādi, kā arī slēgt iepirkuma līgumu ar tajā minētajiem noteikumiem.
   2. Pretendentiem ir tiesības apvienoties apvienībā un iesniegt kopīgu piedāvājumu.
   3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.
   4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
   1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
   2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
   4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
   1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
3. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
   3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
   4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
   5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
4. **Piedāvājumu iesniegšanas un atvēršanas vieta, datums, laiks un kārtība**
   1. Iepirkuma procedūras piedāvājumi jāiesniedz **līdz 2024. gada 21. maija plkst. 14.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
   1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
   2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
   1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
      1. pieteikuma, kas sagatavots atbilstoši 1.pielikuma paraugam;
      2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
      3. tehniskā piedāvājuma, kas sagatavots saskaņā ar iepirkuma procedūras nolikuma 19.1.punktu, atbilstoši nolikuma 2.pielikuma - Tehniskā specifikācija, tās pielikumi, shēmas Nr.1 un Nr.2 un Tehniskā-finanšu piedāvājuma forma (3.pielikums), prasībām.
      4. finanšu piedāvājuma, kas sagatavots saskaņā ar iepirkuma procedūras nolikuma 19.2.punktu atbilstoši nolikuma 3.pielikuma – Tehniskā - finanšu piedāvājuma forma, prasībām.
7. **Piedāvājuma apjoms**
   1. Piedāvājumu pretendents ir tiesīgs iesniegt par visu iepirkuma priekšmeta 1. daļu, 2. daļu, 3.daļu un/vai 4. daļu. Nepilnīgi piedāvājumi, proti, daļēji par kādu iepirkuma priekšmeta daļu, nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets** 
   1. **Iepirkuma priekšmets:** Piegādātājam jāveic divasmeņu pārmiju, krusteņu un krustojumu (turpmāk arī – Preces) piegāde, atbilstoši prasībām, kas noteiktas iepirkuma procedūras nolikumā. Preču piegāde ir sadalīta 4 atsevišķos iepirkuma līgumos saskaņā ar iepirkuma procedūras nolikuma 1.2.punktā, Tehniskajā specifikācijā, tās pielikumos un Tehniskā - finanšu piedāvājuma formā (3.pielikums) noteiktajām daļām.
   2. **Preces apraksts:** norādīts Tehniskajā specifikācijā (2.pielikuma), tās pielikumos, sliežu pārmiju ģeometriskajās shēmās Nr.1 un Nr.2 un Tehniskā - finanšu piedāvājuma formā (3.pielikums).
   3. **Preces piegādes kārtība**: Prece jāpiegādā saskaņā ar iepirkuma līguma projektā (4.pielikums) norādīto kārtību.
   4. **Iepirkuma līguma izpildes termiņš:** saskaņā ar Iepirkuma līguma projektu.
   5. **Garantijas termiņš:** ir 24 mēneši. Preces garantijas termiņš stājas spēkā pēc pārmiju vadības sistēmas pieslēgšanas, regulēšanas un darbības palaišanas objektā, kas tiek noformēta ar pieņemšanas – nodošanas aktu.
2. **Līguma izpildes laiks un vieta**
   1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
   2. Iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.
   3. Norēķini starp Pasūtītāju un Izpildītāju tiek veikti saskaņā ar iepirkuma līgumā noteikto kārtību.
   4. Līguma izpildes vieta – Preču pasūtījumā norādītā Pasūtītāja struktūrvienības adrese Rīgā.
   5. Piedāvājuma variantu iesniegšanu Pasūtītājs nepieļauj.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
   1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
   2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pieprasa iesniegt kompetentu institūciju izziņas(Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
   3. Pretendents tiek izslēgts no turpmākās dalības iepirkuma procedūrā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
   4. Pretendents tiek izslēgts no turpmākās dalības iepirkuma procedūrā, ja tiek konstatēts, ka pretendents ir 2022. gada 8. aprīļa Eiropas Savienības Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5. k panta 1. punktā noteiktā persona.
2. **Prasības profesionālās darbības veikšanā**
   1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
3. **Prasības pretendenta tehniskajām un profesionālajām spējām:**
   1. Pretendentam iepriekšējo 3 (trīs) gadu periodā ir ne mazāk kā 1 (viena) gada pieredze līdzīgu preču, kā iepirkuma priekšmetā, piegāžu veikšanā.
   2. Pretendenta pieredze, ja tā atbildīs nolikuma 17.1.punkta prasībām, tiks atzīta par atbilstošu neatkarīgi no tā, vai pretendents iesniedz piedāvājumu par vienu, divām, trim vai visām četrām iepirkuma priekšmeta daļām.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
   1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās attiecīgo informāciju iegūstot publiskajā datubāzē;
   2. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs;
   3. Pretendentam jāiesniedz informācija par pretendenta līdzīgu preču, kā iepirkuma priekšmetā, piegādē atbilstoši nolikuma 17.1.punktam, pēc šādas tabulas:

|  |  |  |  |  |
| --- | --- | --- | --- | --- |
| **Nr.p.k.** | **Pasūtītājs** | **Līguma priekšmeta (t.sk. arī veikto piegāžu) apraksts** | **Pasūtījuma izpildes laiks (no.. līdz..) (līguma termiņš)** | **Pasūtītāja atbildīgā persona, amats, telefons** |
|  |  |  |  |  |
|  |  |  |  |  |

* 1. izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
  2. apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas;
  3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms EUR, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā;
  4. Pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

**VI PIEDĀVĀJUMS**

1. Piedāvājumu veido tehniskais un finanšu piedāvājums.
   1. **Tehniskais piedāvājums** jāsagatavo par to daļu, par kuru tiek iesniegts piedāvājums, saskaņā ar Tehnisko specifikāciju (2.pielikums), tās pielikumiem, shēmām Nr.1 (Sliežu pārmijas 60R2-R50-1:6-2-L ģeometriskā shēma) un Nr.2 (Sliežu pārmiju 60R2-R50-20-2-L ģeometriskā shēma) un noteikto formu (3.pielikums) laviešu valodā, norādot pilnu informāciju, lai Pasūtītājam būtu iespējams pārliecināties par piedāvātās Preces atbilstību Pasūtītāja izvirzītajām prasībām.

Tehniskajam piedāvājumam jāpievieno piedāvāto sliežu pārmijas sistēmas aprakstu, pievienojot tehnisko dokumentāciju (sertifikātus) atbilstoši Tehniskajā specifikācijā (2.pielikums) noteiktajam;

* 1. **Finanšu piedāvājums** jāsagatavo saskaņā ar noteikto formu (3.pielikums) par to daļu, par kuru tiek iesniegts piedāvājums, laviešu valodā, cenas norādot EUR bez PVN. Piedāvājuma cena jānorāda ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. **Piedāvājumu vērtēšanas kārtība**
   1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
   2. No sākuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
   3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
   4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
   5. Izvērtējot pretendenta finanšu piedāvājumu, iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
   6. Iepirkuma komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
   7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
   8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
   9. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
   1. Piedāvājuma izvēles kritērijs katrā iepirkuma daļā ir iepirkuma procedūras nolikuma prasībām atbilstošs piedāvājums **ar zemāko piedāvāto cenu**.
   2. Ja vairāku pretendentu piedāvātā vērtējamā cena ir vienāda, iepirkuma komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
3. **Lēmumu pieņemšanas kārtība un pretendentu informēšana**
   1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.
   2. Iepirkuma komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
   3. Lēmumu par iepirkumu procedūras rezultātiem pieņem Iepirkuma komisija saskaņā ar nolikuma 21.punktā noteikto piedāvājumu izvēles kritēriju.
   4. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
   5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
4. **Iepirkuma līguma noslēgšana**
   1. Iepirkuma līguma projekts ir pievienots nolikuma 4.pielikumā.
   2. Iepirkuma komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Iepirkuma līgums tiek slēgts uz pretendenta piedāvājuma pamata. Par katru iepirkuma priekšmeta daļu tiek slēgts atsevišķs līgums, izņemot gadījumu, ja vairākās iepirkuma daļās līguma slēgšanas tiesības iegūst viens un tas pats pretendents.
   3. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
   4. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu ar zemāko cenu, vai pārtraukt iepirkuma procedūru, neizvēloties nevienu piedāvājumu.
   5. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība).
   6. Pirms lēmuma pieņemšanas par līguma noslēgšanu ar nākamo pretendentu, kurš iesniedzis nolikumam atbilstošu piedāvājumu ar zemāko cenu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis zemāko cenu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
5. **Pielikumi**
6. pielikums – Pieteikuma iesniegšanas ieteicamā forma;
7. pielikums – Tehniskā specifikācija un tās pielikumi Nr.1 un Nr.2 (shēmas pievienotas atsevišķos failos);
8. Tehniskā – finanšu piedāvājuma forma (pievienots atsevišķā failā);
9. pielikums - Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

**1.pielikums**  
iepirkuma procedūras nolikumam  
“Divasmeņu pārmiju, krusteņu un krustojumu piegāde”

identifikācijas Nr. RS/2024/31

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

**“**Divasmeņu pārmiju, krusteņu un krustojumu piegāde**”**

**Identifikācijas Nr. RS/2024/31**

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālrunis** |  |
| **e-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.
4. Apliecinām, ka mums ir tiesības izplatīt iepirkuma priekšmeta preci.
5. Apliecinām, ka mēs nodrošināsim programmatūru un apmācības Pasūtītāja personālam par pārmijas vadības iekārtu un datu iegūšanu, un apstrādi.
6. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
7. Informējam, ka uzņēmuma patiesais labuma guvējs/i ir -\_\_\_\_\_\_\_\_\_\_\_\_\_ [[1]](#footnote-1)
8. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2.pielikums**

iepirkuma procedūras nolikumam  
“Divasmeņu pārmiju, krusteņu un krustojumu piegāde”

identifikācijas Nr. RS/2024/31

**Tehniskā specifikācija**

Divasmeņu pārmijas, krusteņi un krustojumi

Pārmiju vadības sistēmas un aprīkojuma (tai skaitā sliežu ceļa kontūru, pārslēgiekārtas, gaisvadu pārmijas, pārslēgšanas impulsa signāla pārveidotājs (turpmāk – MSR) un luksofora signālizācijas) pieslēgšanu un regulēšanu objektā veic minētās sistēmas ražotāja pārstāvis, Preces piegādātājs nodrošina piegādātās pārmiju vadības sistēmas ražotāja pārstāvja dalību pārmiju vadības sistēmas pieslēgšanas un regulēšanas darbu procesā pēc pārmiju vadības sistēmas iebūves objektā un šo darbu izmaksas piegādātājs iekļauj piegādes izmaksās.

Gaisvadu sistēmas elementiem jānodrošina kontaktstieņa un pantogrāfa tipa strāvas noņēmēja droša kustība, ja Pasūtītājs 3.pielikuma tabulās nav norādījis savādāk.

Pārmijas vadības iekārtai jānodrošina brīdinājuma signalizācija gadījumam, ja nesakrīt gaisvadu un sliežu pārmijas virziens.

Paredzēt gaisvada pārmijas, vadības un signalizācijas ķēžu galvanisko atsaisti no vadības bloka.

Paredzēt attālinātu piekļuvi pārmijas vadības kontrolierim ar datu nolasīšanas un pārmijas stāvokļa monitorēšanas iespēju.

Preces garantijas termiņš stājas spēkā pēc pārmiju vadības sistēmas pieslēgšanas, regulēšanas un darbības palaišanas objektā, kas tiek noformēta ar pieņemšanas – nodošanas aktu.

Piegādātājam kopā ar Preci jāiesniedz pilna tehniskā dokumentācija un rasējumi oriģinālajā un LR valsts valodā par piegādātajām pārmijām un vadības sistēmu.

Piegādātājam jānodrošina programmatūra un apmācības Pasūtītāja (RP SIA Rīgas satiksme) apkalpojošajam personālam par pārmijas vadības iekārtu un datu iegūšanu, un apstrādi.

Sistēmai jāatbilst SIL3 drošības līmenim atbilstoši CENELEC standartiem EN 50121-4, EN 50121-1, EN 50125-3, EN 50126, NE 50128, EN 50129 un EN 50159-1 vai ekvivalentam.  Piegādātājam, iesniedzot piedāvājumu, jāiesniedz attiecīgo sertifikātu kopijas.

Sistēmas un iekārtu ražotājam jābūt sertifikātam par šādu standartu prasību izpildi: Kvalitātes pārvaldība un kvalitātes nodrošināšana EN ISO 9001; Starptautiskais dzelzceļa industrijas standarts ISO/TS22163 vai ekvivalentam. Piegādātājam, iesniedzot piedāvājumu, jāiesniedz attiecīgo sertifikātu kopijas.

Pārvedas jāpiegādā komplektā kopā ar piesūcinātiem ozolkoka gulšņiem marķētiem atbilstoši ražotāja pievienotajai shēmai un stiprinājumiem.

Krusteņu, pārmiju un to vadības iekārtu tehniskie apraksti pievienoti Tehniskās specifikācijas 1. un 2. pielikumā.

Pārvedu parametri, virziens, pārslēgiekārtas tips un aprīkojums norādīts 3.pielikumā.

**Tehniskās specifikācijas 1.pielikums**

|  |  |
| --- | --- |
|  | ***Sliežu ceļu pārmiju, krusteņu un krustojumu tehniskie parametri.*** |
| 1. | *Pārmija ar elektrohidraulisko pārslēgiekārtu.*  Pārmija  “sandwich” tipa – divslāņu monobloks, kura augšējā daļa izgatavota no nodilumizturīga tērauda (stiepes stiprība 1200-1400 MPa un cietība 370-420HB), aprīkota ar elektrohidraulisko pārmijas pārslēgiekārtu un apsildes elementiem atbilstoši 3. pielikuma aprakstam.  Pārmijas sliežu profila tips 60R1 vai 60R2.  Sliežu ceļu platums 1524mm.  Asmeņi izgatavoti no Dillidur 400 materiāla sagataves vai ekvivalenta, ar ķīļveida gala stiprinājumiem, nomaināmi.  Pārmiju asmeņa atbalstvirsmas cietība 370-420HB. |
| 2. | *Pārmija ar manuālo pārmijas pārslēgiekārtu.*  Pārmija “sandwich” tipa – divslāņu monobloks, kura augšējā daļa izgatavota no nodilumizturīga tērauda (stiepes stiprība 1200-1400 MPa un cietību 370-420HB), aprīkota ar manuālo pārmijas pārslēgiekārtu un apsildes elementiem, atbilstoši pievienotā 3. pielikuma aprakstam.  Pārmijas sliežu profila tips 60R1 vai 60R2.  Sliežu ceļu platums 1524mm.  Asmeņi, izgatavoti no Dillidur 400 materiāla sagataves vai ekvivalenta, ar ķīļveida gala stiprinājumiem, nomaināmi.  Pārmiju asmeņa atbalstvirsmas cietība 370-420HB. |
| 3. | *Sliežu krustenis.*  Izgatavots daudzslāņu tehnoloģijā „sandwich”. Vidusbloka augšējā daļa izgatavota no nodilumizturīga tērauda (rūdīts tērauds ar stiepes izturību 1200-1400Mpa un cietību 370-420HB).  Sliežu profili 76 C1 vai 105 C1, tērauda marka ar stiprību RM=770 MPa, kas ar elektrometināšanas metodi piemetināti vidusblokam. Metināšanas tehnoloģijai jāatbilst EN ISO 15609-1 „Metālu metināšanas tehnoloģijas specifikācija un kvalifikācija. Metināšanas tehnoloģijas instrukcija. Sadaļa 1. Lokveida metināšana”.  Sliežu ceļu platums 1524mm. |
| 4. | *Sliežu ceļu krustojums.*  Izgatavoti daudzslāņu tehnoloģijā „sandwich”. Vidusbloka augšējā daļa izgatavota no nodilumizturīga tērauda (rūdīts tērauds ar stiepes izturību 1200-1400Mpa un cietību 370-420HB).  Sliežu profili 76 C1 vai 105 C1, tērauda marka ar stiprību RM=770 MPa, kas ar elektrometināšanas metodi piemetināti vidusblokam. Metināšanas tehnoloģijai jāatbilst EN ISO 15609-1 „Metālu metināšanas tehnoloģijas specifikācija un kvalifikācija. Metināšanas tehnoloģijas instrukcija. Sadaļa 1. Lokveida metināšana”.  Sliežu ceļu platums 1524mm. |

**Tehniskās specifikācijas 2.pielikums**

|  |  |
| --- | --- |
| 1. | Lai nodrošinātu drošu tramvaju kustību sliežu pārmiju zonā, nepieciešams paredzēt *Safety integrity level* 3.drošības līmenim (SIL 3) atbilstošas pārmiju vadības sistēmas ierīkošanu. |
| 2. | *Elektrohidrauliskā pārmiju pārslēgiekārta.*  Vadāmo pārmiju piedziņai ir jābūt jau iemontētai pārmijā un komplektā ar vadības moduli. Lai nodrošinātu pārmiju drošumu pret izkustēšanos zem transporta līdzekļiem, transporta līdzekļu noteikšanai jābūt pasīvai, sliežu ceļā pirms pārmijas priekšgala izbūvējot kontūru, kas nosaka pārbraucoša tramvaja šuntu. Zonā aiz pārslēgiekārtas un krusteņa jāuzstāda “masas noteikšanas / riteņu šunta” bloķēšanas kontūrs. Piedziņai jānodrošina abu asmeņu (atvērta un piespiestā) bloķēšana, izmantojot mehāniskas ligzdas. Bloķēšanai ir jābūt dublētai, izmantojot sekundāru mehānisku sistēmu. Piedziņai jābūt uzgriežamai, nebojājot elementus. Regulāra piedziņu uzgriešana nav jāparedz. Piedziņai jāstrādā ar slēgšanas nominālo spēku 6kN un tam arī vēl ir jābūt regulējamām. Asmeņu galastāvokļu noturēšanas nominālajam spēkam ir jābūt 8kN un tam arī vēl ir jābūt regulējamam. Piedziņas korpusam ir jābūt izgatavotam no nerūsējošā tērauda, tam ir jābūt ar zemu profilu (ne augstāku kā 240 mm), tam ir jāatbilst hermētiskuma klasei IP67. Piedziņai ir jābūt elektriski izolētai no sliedēm. Visiem savienotājelementiem starp piedziņu un asmeņiem ir jābūt izgatavotiem no nerūsējošā tērauda. Piedziņai ir jābūt sertificētai atbilstoši drošības sertifikācijas līmenim SIL3. Piedziņai ir jāstrādā ar barošana strāvu no kontakttīkla. Vadības un signalizācijas sistēmai ir jādarbojas ar 12/24V zemspriegumu. Korpusā iebūvētajai piedziņai ir jābūt iemontētai zemes kastē, kurai arī ir jābūt elektriski izolētai no sliedēm. Zemes kastei ir jābūt izgatavotai no St37-2, ar divdaļīgu vāku, tai ir jāparedz pieslēgvieta lietus kanalizācijai un ir jānodrošina arī ūdens novadīšana no rievsliežu rievām uz lietus kanalizāciju. Zemes kastei, kā arī visu sliežu ceļa segumā iebūvējamo vadības un apsildes sistēmu montāžas kastēm, ir jānodrošina transporta līdzekļu pārbraukšana ar svaru līdz 11,5 tonnas uz asi). Pārmijas piedziņai ir jābūt ar manuālās pārslēgšanas funkciju, kas nodrošina piedziņas pārslēgšanu ar 1 m garas sviras palīdzību ar spēku, kas nepārsniedz 400 N. Pārmiju max. atvērums 100mm. |
| 3. | *Manuālā pārmiju pārslēgiekārta.*  Pārmiju iestatīšanas mehānisms kvalificējas pielietojumam kā pārslēdzēja un atsperu pārmija, kam jābūt aprīkotai ar zemes kasti, sviras kārbu, piedziņas stieņiem, atsperēm un hidraulisko slāpētāja ierīci, kas ir noregulējama abiem kustības virzieniem. Zemes kastei ir jābūt izgatavotai no St37-2, ar vāku, tai ir jāparedz pieslēgvieta lietus kanalizācijai un ir jānodrošina arī ūdens novadīšana no rievsliežu rievām uz lietus kanalizāciju. Pārmiju max. atvērums 60mm, noturošais spēks gala pozīcijā līdz 2000N, augstums ne lielāks par 190 mm. Pārslēgšanu nodrošina ar 1 m garas sviras palīdzību ar spēku, kas nepārsniedz 400 N. Zemes kastei, kā arī citām sliežu ceļa segumā iebūvējamām montāžas kastēm, ir jānodrošina transporta līdzekļu pārbraukšana ar svaru līdz 11,5 tonnas uz asi). |
| 4. | *Vadības sistēma.*  Vadības moduļiem ir jābūt minimāli vismaz SIL3 sertificētiem. Vadības sistēmai ir jānodrošina savstarpēja datu apmaiņa / komunikācija ar tramvajos uzstādīto sakaru sistēmu. Vadības sistēmas komplektācijā jāiekļauj sliežu ceļā un vadības skapī iebūvējamie elementi sistēmu savstarpējai komunikācijai. Vadības sistēmai ir jāspēj analizēt un reaģēt pārmijas pārslēgšanas veidā uz vagonu pārraidītajiem pieprasījumiem sliežu pārmijas un gaisa (kontakttīkla) pārmijas pārslēgšanai gan ar vagonos iebūvēto transponderu signāliem, gan ar amperāžas pīķa signālu (akseleratora pedāļa strauju piespiedienu). Tai jāspēj bloķēt pārmijas pārslēgšanas pieprasījumus, kad tie nāk no nākošā vagona/vagonu sastāva, ja iepriekšējais vagons vēl nav atbrīvojis pārmijas zonu. Gaisa pārmijai nodrošināt darbību gan kontaktstieņa, gan pantogrāfa tipa strāvas noņēmējiem. Pārmiju stāvoklim jābūt attēlotam ar trīs lauku LED signāliem ar baltām LED diodēm - tramvaju vadītājiem labi redzamā vietā. Vadības sistēmas barošanas strāva ir kontakttīkla līdzstrāva un tajā ietilpst strāvas konvertors uz 24V. Vadības sistēma ir jāveido kā decentralizēta/modulāra sistēma, kur procesora bloks ar pārējiem vadības moduļiem ir savienots ar centrālās šinas (BUS) metodi tādejādi, ka sistēmu vajadzības gadījumā var paplašināt ar citiem vadības moduļiem (piem. divvirzienu komunikācijas moduļiem, monitoringa moduļiem, absolūtā laika reģistrēšanas moduli, citu pārmiju vadības elementiem utt.), kā arī jānodrošina iespēju sistēmu vadīt ar tālvadību. Vadības sistēmai ir jābūt programmējamai, releju vadības sistēma netiek atļauta. Vadības sistēmā jāparedz notikumu ierakstītājs ar atmiņas karti, kā arī iespēja ierakstītāja ziņojumu apskatei. Vadības sistēmā jāiekļauj informācijas displejs diagnostikas iespējai un ekspluatācijas darbību veikšanai uz vietas pie vadības skapja. Vadības sistēmas automātikai jābūt ievietotai armētas stikla šķiedras pastiprinātā skapī ar aizsardzības pakāpi vismaz IP54, kas savukārt ir jāievieto vandāļu drošā metāla kastē, kas stiprināma pie kontakttīkla balsta. Vandāļu sistēmas kaste ir jāaprīko ar sildelementu/dzesēšanas ventilatoru, kam kopā ar attiecīgu vadības moduli jānodrošina vadības sistēmas darbība Latvijas apstākļos esošajos maksimālajos un minimālajos gaisa temperatūru intervālos, kā arī Latvijai raksturīgajā gaisa mitrumā. Vadības sistēmas kastē ir jāuzstāda elektriskais 12/24V apgaismojums. Vadības sistēmā ietilpst gaisa pārmija ar galīgiem gala stāvokļiem, kam jādarbojas sinhroni ar sliežu pārmiju, un kontakttīkla seriālais kontakts, kura uzdevums ir izolēt kontakttīkla posmu amperāžas pīķa uztveršanai. Vadības sistēmā ietilpst apsildes vadības modulis, kam jāvada apsildes elementu darbība, balstoties uz sliedes temperatūras devēja informāciju, balstoties uz āra gaisa temperatūras rādītāja informāciju, balstoties uz nokrišņu detektēšanas moduļa informāciju. Vadības sistēmai ir jābūt aprīkotai ar visiem nepieciešamajiem jaudas slēdžiem un attiecīgajiem drošinātājiem (automātiem). Vadības iekārtai ir jābūt aizsargātai no iespējamiem zibens izlādes izraisītiem pārsprieguma viļņiem transporta barošanas gaisvadu līnijās. Vadības iekārtas pieslēgšana transporta barošanas 600V tīklam ir veicama caur drošinātājiem, kas izvietoti iespējami tuvu pieslēguma vietai – ieteicams uz kontakttīkla balsta staba. |
| 5. | *Pārmiju apsilde.*  Pārmijas ir jānokomplektē 4 sildelementiem (2.gab. rāmjsliežu sildīšanai un 2.gab. zemasmeņu kastes sildīšanai). Sildelementi ir jāuzstāda aizsargcaurulēs. Sildelementiem ir jābūt ar skrūvējamo (nevis sakausēto) elektrisko savienojumu principu, kam vienlaicīgi jānodrošina elektriskā izolācija. Sildelementu savienošanai ar jaudas kabeļiem  paredzēt pieslēgkastes (4. gab. uz pārmiju), kas uzstādāmas pārmijas galā.  Sildelementu jaudai ir jābūt orientējoši 0,8kW – 1kW uz katru sildelementu. Sildelementu barošana ir jāparedz no kontakttīkla. Sildelementiem ir jābūt speciāli paredzētiem ekspluatācijai tramvaja sliežu ceļos, t.sk. ar pastāvīgu mitruma klātbūtni. |
| 6. | Pārmiju vadības un apsildes vadības sistēmas darbības nodrošināšanai nepieciešamo kabeļu izvietošanu un garumu paredzēt atbilstoši pārmiju novietojumam plānā . Tramvaja max. kustības ātrums 30km/h. |

***Sliežu pārmijas 60R2-R50-1:6-2-L ģeometriskā shēma Nr.1***

***un***

***sliežu pārmiju 60R2-R50-20-2-L ģeometriskā shēma Nr.2 pievienotas atsevišķos failos***

**3.pielikums**

iepirkuma procedūras nolikumam  
“Divasmeņu pārmiju, krusteņu un krustojumu piegāde”

identifikācijas Nr. RS/2024/31

**Tehniskā - finanšu piedāvājuma forma**

(pievienota atsevišķos excel failos: 3.pielikums\_1.daļa\_Tehniskā-finanšu piedāvājuma forma, 3.pielikums\_2.daļa\_Tehniskā-finanšu piedāvājuma forma, 3.pielikums\_3.daļa\_Tehniskā-finanšu piedāvājuma forma, 3.pielikums\_4.daļa\_Tehniskā-finanšu piedāvājuma forma)

**4.pielikums**

iepirkuma procedūras nolikumam  
“Divasmeņu pārmiju, krusteņu un krustojumu piegāde”

identifikācijas Nr. RS/2024/31

*Līguma projekts*

**LĪGUMS Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*par divasmeņu pārmiju, krusteņu un krustojumu* *piegādi*

**Rīgas pašvaldības sabiedrība ar ierobežotu atbildību „Rīgas satiksme”**, vienotais reģistrācijas Nr. 40003619950, turpmāk – Pasūtītājs, kura vārdā saskaņā ar \_\_\_\_\_ rīkojas \_\_\_\_\_\_\_\_\_\_\_, no vienas puses,

un

**\_\_\_\_\_\_\_\_\_\_\_\_\_\_\_\_\_\_**, vien.reģ.Nr.\_\_\_\_\_\_\_\_\_\_, turpmāk – Izpildītājs, kura vārdā saskaņā \_\_\_\_\_\_\_\_ rīkojas \_\_\_\_\_\_\_\_\_\_\_\_\_, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Divasmeņu pārmiju, krusteņu un krustojumu piegāde”, identifikācijas Nr. RS/2024/31, turpmāk – iepirkums, *1., 2., 3. un/vai 4. daļas (izvēlas atbilstošo)* rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. Izpildītājs ar saviem spēkiem un līdzekļiem Pasūtītāja uzdevumā apņemas piegādāt divasmeņu pārmijas, krusteņus un krustojumus (turpmāk – Prece)saskaņā ar Līguma 1.pielikumā ietverto Tehnisko specifikāciju un tās pielikumiem, Tehnisko - finanšu piedāvājumu (cenu), kā arī Līgumā norādīto Preces piegādes kārtību un termiņiem.
   2. Izpildītājs ar saviem spēkiem un līdzekļiem Pasūtītāja uzdevumā apņemas veikt programmatūras nodrošināšanu un apmācības Pasūtītāja apkalpojošajam personālam par pārmijas vadības iekārtu un datu iegūšanu, un apstrādi saskaņā ar Līguma 1.pielikumā ietverto Tehnisko specifikāciju.
2. **LĪGUMA DARBĪBAS TERMIŅŠ**
   1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
   2. Izpildītājs veic Preču piegādi **4 (četru) mēnešu laikā** no Līguma spēkā stāšanās dienas un 30 (trīsdesmit) dienu laikā pēc Preces uzstādīšanas, Pasūtītāja uzdevumā, veic regulēšanu/nodošanu ekspluatācijā (pārmiju apsildes vadības iekārta) un nodrošina apmācības Pasūtītāja apkalpojošajam personālam par pārmijas vadības iekārtu un datu iegūšanu, un apstrādi, nodrošinot programmatūru.
3. **LĪGUMA SUMMA UN NORĒĶINU KĀRTĪBA**
   1. Līguma kopējā darījuma summa ir **EUR** \_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_), neieskaitot pievienotās vērtības nodokli (PVN). PVN likme tiks piemērota saskaņā ar spēkā esošo likumu „Par pievienotās vērtības nodokli”.
   2. Preces cenā ietvertas visas izmaksas, kas saistītas ar Preces vērtību, transportu, nodokļiem un nodevām (izņemot PVN), muitas u.c. ar piegādes līguma izpildi saistītās izmaksas, tai skaitā izmaksas, kas saistītas ar apmācībām Pasūtītāja apkalpojošajam personālam.
   3. Samaksa par Preci tiek veikta šādā kārtībā:
      1. 30 (trīsdesmit) dienu laikā pēc Preces piegādes un pieņemšanas Līgumā noteiktajā kārtībā un rēķina saņemšanas Pasūtītājs samaksā Izpildītājam 95 (deviņdesmit piecus) % no attiecīgās Līguma summas, pārskaitot attiecīgo summu uz Izpildītāja rēķinā norādīto bankas kontu;
      2. Atlikušais maksājums (5 % no līguma summas) tiek veikts:
         1. 30 (trīsdesmit) dienu laikā pēc Preces piegādes un pieņemšanas Līgumā noteiktajā kārtībā un rēķina saņemšanas, pārskaitot attiecīgo summu uz Izpildītāja rēķinā norādīto bankas kontu ar nosacījumu, ka Izpildītājs iesniedz Pasūtītajam bankas garantiju vai apdrošināšanas sabiedrības polisi 5 (piecu) % apmērā no izmaksājamās summas. Bankas garantijā vai apdrošināšanas sabiedrības polisē ir jābūt iekļautam nosacījumam par naudas summas (ne lielākas kā 5 (pieci) % apmērā no Līguma summas) izmaksāšanu Pasūtītājam gadījumā, ja Izpildītājs Līgumā paredzētajā kārtībā nav veicis pārmiju vadības sistēmas  pieslēgšanas, regulēšanas un darbības palaišanas objektā un nav nodrošinājis apmācības Pasūtītāja personālam. Bankas garantijā vai apdrošināšanas sabiedrības polisē nedrīkst būt iekļauti Pasūtītāja tiesības saņemt minēto naudas summu ierobežojoši nosacījumi. Garantija vai polise attiecībā uz iepirkuma 1., 2., 3. vai 4.daļu jāiesniedz laika posmam līdz 2024.gada 31. decembrim. Vai arī,
         2. 30 (trīsdesmit) dienu laikā pēc pieņemšanas – nodošanas akta parakstīšanas par pārmiju vadības sistēmas  pieslēgšanu, regulēšanu un darbības palaišanu objektā un apmācību veikšanu Pasūtītāja personālam un rēķina saņemšanas.
   4. Pavadzīmēs un rēķinos Izpildītājam ir obligāti jānorāda šī Līguma numurs un Pasūtītāja pasūtījuma numurs.
   5. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
4. **PRECES PASŪTĪŠANA, PIEGĀDES UN PIEŅEMŠANAS KĀRTĪBA**
   1. Preču piegāde, nodošana ekspluatācijā un apmācības Pasūtītāja apkalpojošajam personālam notiek saskaņā ar Līguma 2.2.punkta noteikumiem.
   2. Izpildītājs piegādā Preci 4 mēnešu laikā no Pasūtījuma veikšanas dienas Pasūtījumā norādītajā piegādes vietā - Rīgā, kuru noteikusi Pasūtītāja pilnvarotā persona.
   3. Prece jāpiegādā kopā ar pilnu tehnisko dokumentāciju un rasējumiem oriģinālajā un LR valsts valodā.
   4. Precei jāatbilst SIL3 drošības līmenim atbilstoši CENELEC standartiem EN 50121-4, EN 50121-1, EN 50125-3, EN 50126, NE 50128, EN 50129 un EN 50159-1 vai ekvivalentam.
   5. Pasūtītāja pilnvarotā persona, pieņemot no Izpildītāja Preci, 3 (trīs) darba dienu laikā pārbauda tās daudzuma un kvalitātes atbilstību Līguma noteikumiem un pavadzīmē (rēķinā) norādītajam. Atbilstības gadījumā Pasūtītājs paraksta pavadzīmi (rēķinu), kas kļūst par šī Līguma neatņemamu sastāvdaļu. Ja tiek konstatēts, ka Preces veids vai daudzums neatbilst dokumentiem, no pavadzīmes (rēķina) nepiegādātās Preces tiek svītrotas vai tiek veikti labojumi Preču daudzumā, un veikts pavadzīmes (rēķina) pārrēķins – novērtējums naudas izteiksmē.
   6. Ja Prece ir Līguma noteikumiem neatbilstošā kvalitātē vai konstatējama citāda neatbilstība Līguma noteikumiem, Pasūtītāja pilnvarotā persona 5 (piecu) darba dienu laikā par konstatētajiem trūkumiem sastāda reklamācijas pieteikumu un nosūta to Izpildītāja pilnvarotajai personai uz elektroniskā pasta adresi. Tādā gadījumā tiek uzskatīts, ka Preces piegāde nav veikta un Pasūtītājs, ja minētie trūkumi netiek novērsti Preces piegādes termiņa ietvaros vai Izpildītājs nepierāda, ka reklamācijas pieteikumā norādītie trūkumi vai neatbilstības nav pamatoti, piemēro līgumsodu Piegādātājam atbilstoši 6.4. punktā noteiktajai kārtībai līdz brīdim, kamēr Izpildītājs nenovērsīs konstatētās nepilnības.
   7. Ja tiek konstatēti Preces trūkumi vai neatbilstības, Izpildītājam 3 (trīs) darba dienu laikā jāveic atbilstošas Preces piegāde vai, ja ir piegādāts neatbilstošs Preces daudzums, atlikušo Preču piegāde. Izpildītājam ir pienākums 10 (desmit) dienu laikā par saviem līdzekļiem izvest neatbilstošo Preci no Pasūtītāja teritorijas.
   8. Izpildītājam 2 (divu) darba dienu laikā pēc reklamācijas pieteikuma saņemšanas jāatsūta rakstisks paskaidrojums par reklamācijā norādītajām neatbilstībām. Izpildītājam ir tiesības atsūtīt savu pārstāvi reklamācijas pieteikumā norādīto neatbilstību novērtēšanai.
   9. Ja Izpildītājs nepilda 4.7. punkta noteikumus un nesniedz argumentētu skaidrojumu vai pierādījumus, ka reklamācijas pieteikumā norādītās neatbilstības nav patiesas, tiek uzskatīts, ka Izpildītājs piekrīt reklamācijas pieteikumā minētajiem trūkumiem vai neatbilstībām.
   10. Ja Izpildītājs nepiekrīt Pasūtītāja reklamācijas pieteikumā norādītajiem Preces trūkumiem vai neatbilstībām, Puses strīda izšķiršanā vai trūkuma vai neatbilstības konstatēšana var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Precei ir trūkumi vai neatbilstības, Izpildītājs sedz ekspertīzes izmaksas.
   11. Ja Pasūtītājam rodas šaubas par piegādātās Preces izcelsmi, Pasūtītājam ir tiesības to nosūtīt oriģinālajam Preces ražotājam vai tā autorizētam pārstāvim, lai veiktu tās pārbaudi atbilstībai. Ja oriģinālais Preces ražotājs vai tā autorizēts pārstāvis konstatē Preces neatbilstību, Izpildītājs apmaina Preci pret atbilstošu, bet, ja tas nav iespējams, par saviem līdzekļiem 5 (piecu) dienu laikā izved Preci no Pasūtītāja teritorijas un atmaksā neatbilstošās Preces samaksu un Preces nosūtīšanas pārbaudei izdevumus Pasūtītājam.
   12. Pasūtītāja pilnvarotā persona paraksta Preču pavadzīmi (rēķinu) tikai pēc reklamācijas (neatbilstības) pieteikumā minēto trūkumu un neatbilstību novēršanas.
5. **PRECES KVALITĀTE UN GARANTIJA** 
   1. Izpildītājs garantē, ka piegādātās Preces ir jaunas (nav bijusi lietošanā) un atbilst tā izgatavotāja tehniskajiem noteikumiem un Līguma prasībām.
   2. Izpildītājs nodrošina piegādātajai Precei garantijas laiku 24 (divdesmit četrus) mēnešus. Preces garantijas termiņš stājas spēkā pēc pārmiju vadības sistēmas pieslēgšanas, regulēšanas un darbības palaišanas objektā, kas tiek noformēta ar pieņemšanas – nodošanas aktu.
   3. Līguma 5.1.punktā norādītajā garantijas laikā Izpildītājs bez maksas nodrošina Preces nomaiņu un piegādi uz Pasūtītāja pilnvarotās personas norādīto adresi.
   4. Pasūtītāja pilnvarotā persona par konstatētajiem Preces bojājumiem paziņo Izpildītājam, nosūtot neatbilstības pieteikumu uz Izpildītāja pilnvarotās personas elektronisko e-pasta adresi un paziņojot pa tālruni. Pieteikumā norāda Līguma numuru, īsu Preces bojājumu aprakstu, atrašanās vietu, pieteicēja vārdu, uzvārdu, ieņemamo amatu un tālruņa numuru. Bojājuma pieteikšanas laiku fiksē uz Pasūtītāja atbildīgās personas elektroniskās pasta atskaites par piegādāto elektronisko pastu (piegāde uz adresāta serveri) izdrukas un tas var kalpot par pamatu soda sankciju piemērošanai.
   5. Izpildītājs nodrošina garantijai pieteiktās Preces apmaiņu 30 dienu laikā no bojājuma pieteikuma nosūtīšanas dienas. Novēršanas laiks tiek skaitīts no bojājuma pieteikuma nosūtīšanas brīža.
6. **PUŠU TIESĪBAS, PIENĀKUMI UN ATBILDĪBA**
   1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   2. Šajā Līgumā noteikto saistību neizpildīšanas gadījumā vainīgā Puse atlīdzina otrai Pusei zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
   3. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas.
   4. Par Preces piegādes termiņu nokavēšanu Pasūtītājam ir tiesības aprēķināt un Izpildītājs pēc Pasūtītāja pieprasījuma maksā Pasūtītājam līgumsodu 0,1% (nulle komats viens procents) apmērā no nepiegādātās Preces vērtības par katru nokavēto dienu.
   5. Preces piegādes termiņa kavējuma laikā tiek ieskaitīts viss laika periods, kas pārsniedz Līguma 4.2.punktā norādīto Preču piegādes termiņu, izņemot laiku, kādā Pasūtītāja pilnvarotā persona pārbauda Preču atbilstību, līdz brīdim, kad Līgumā norādītās Pušu pilnvarotās personas ir abpusēji parakstījušas pavadzīmi (rēķinu) par Preču piegādi.
   6. Ja Izpildītājs Preces piegādes termiņu kavē ilgāk par 20 (divdesmit) kalendāra dienām vai atsakās no Preču piegādes, Pasūtītājs ir tiesīgs paziņošanas kārtībā vienpusēji izbeigt Līgumu.
   7. Par Līgumā noteikto Preces bojājumu vai trūkumu novēršanas termiņa nokavējumu Pasūtītājam ir tiesības aprēķināt un Izpildītājs pēc Pasūtītāja pieprasījuma maksā Pasūtītājam līgumsodu 0,1%  (nulle komats viens procents) apmērā no Preces vērtības.
   8. Par piegādātās Preces samaksas termiņu neievērošanu Izpildītājam ir tiesības aprēķināt un Pasūtītājs pēc Izpildītāja pieprasījuma maksā Izpildītājam līgumsodu 0,1% (nulle komats viens procents) apmērā no nokavēto maksājumu summas par katru nokavēto dienu.
   9. Līguma 6.4., 6.7. un 6.8.punktos noteiktajā gadījumā kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus) no neizpildīto saistību summas.
   10. Pasūtītājam ir tiesības ieturēt līgumsodu no Izpildītājam izmaksājamās summas. Ja tas nav iespējams, Pasūtītājs izraksta un iesniedz Izpildītājam rēķinu par līgumsoda samaksu. Rēķinu par līgumsodu otra Puse apmaksā 10 (desmit) darba dienu laikā, skaitot no tā iesniegšanas dienas
   11. Pasūtītājam ir tiesības izbeigt Līgumu vienpusējā kārtā pirms termiņa paziņojuma kārtībā, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   12. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150,- (viens simts piecdesmit *euro*), Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   13. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/>. Gadījumā, ja Izpildītājs neievēro šos pamatprincipus, Pasūtītājam ir tiesības izbeigt Līgumu vienpusējā kārtā pirms termiņa paziņojuma kārtībā.
   14. Kad Līgumā noteiktajos gadījumos Līgums pirms termiņa vienpusēji tiek izbeigts paziņojuma kārtībā, Līgums ir uzskatāms par izbeigtu ar dienu, kad adresāts ir saņēmis paziņojumu, kas ierakstītā pasta sūtījumā ir nosūtīts uz adresāta juridisko adresi, vai elektroniski pa e-pastu vai e-adresē.
   15. Pasūtītājam ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to Izpildītājam. Ja Pasūtītājs izbeidz Līgumu saskaņā ar šī punkta nosacījumiem, Izpildītājam nav tiesības celt nekādas pretenzijas un/vai pieprasīt zaudējumu atlīdzināšanu saistībā ar Līguma izbeigšanu.
   16. Līgums var tikt izbeigts, Pusēm par to noslēdzot rakstisku vienošanos.
   17. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, kā arī izpildes grūtības un citi līdzīgi apstākļi nav pamats Līguma izbeigšanai no Izpildītāja puses.
7. **NEPĀRVARAMA VARA**
   1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
   2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām, kuru izpilde tiek tādējādi kavēta.
   3. Gadījumā, ja rodas nepārvaramas varas apstākļi, kas ietekmē šī Līguma atsevišķu daļu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
   4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
   5. Ja nepārvaramas varas apstākļi turpinās ilgāk par **2 (diviem) mēnešiem**, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.
8. **KONFIDENCIALITĀTE**
   1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
   2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (Preču pasūtījumiem, piegādi, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
   3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
9. **SRĪDU RISINĀŠANA**
   1. Visus strīdus, kas izriet no Līguma, Puses risina savstarpējās pārrunās. Ja strīds pārrunās netiek atrisināts, to izskata Latvijas Republikas vispārējās instances tiesā saskaņā ar Latvijas Republikas normatīvajiem aktiem.
10. **CITI LĪGUMA NOTEIKUMI**
    1. Puses nosaka, ka ar Līguma izpildi saistītos jautājumus risinās Pušu pilnvarotās personas:
       1. no Pasūtītāja puses \_\_\_\_\_\_\_\_\_\_\_\_\_\_\_tālr.\_\_\_\_\_\_\_\_\_, mob. tālr.: \_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_.
       2. no Izpildītāja puses \_\_\_\_\_\_\_\_\_\_\_\_\_\_\_\_\_\_, tālr.: \_\_\_\_\_\_\_, mob.tālr.: \_\_\_\_\_\_\_\_\_, e-pasts: [\_\_\_\_\_\_\_\_\_\_\_\_\_\_\_\_\_\_](mailto:__________@rigasatiksme.lv);
    2. Pilnvarotajām personām ir tiesības pieteikt un pieņemt Pasūtījumus, saskaņot Preču piegādes laikus, parakstīt pieņemšanas - nodošanas aktus, rēķinus un pavadzīmes, nosūtīt neatbilstības pieteikumus, reklamācijas pieteikumus, Pušu vārdā vest savstarpējās sarunas un veikt saraksti, risināt garantijas jautājums, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
    3. Pasūtītājs apņemas informēt Izpildītāja pārstāvi par darba vides risku, nosūtot informāciju uz Līgumā norādītā Izpildītāja pilnvarotās personas e-pasta adresi.
    4. Par Līguma 10.3.punkta izpildi atbildīgā persona – Personāla pārvaldības daļas Darba aizsardzības un arodveselības nodaļas vadītāja Ināra Kačkāne, mob.tālr.: 265580528, e-pasts: [inara.kackane@rigassatiksme.lv](mailto:inara.kackane@rigassatiksme.lv).
    5. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta izmantojot E-pasta adreses.
    6. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
    7. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
    8. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
    9. Līgums ir saistošs Pušu tiesību un saistību pārņēmējiem.
    10. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
    11. Līguma nodaļu nosaukumi izmantoti teksta pārskatāmībai un tie nevar tikt izmantoti līguma noteikumu interpretācijai un skaidrošanai.
    12. Līgums ar pielikumiem parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejams abpusēji parakstīts Līgums elektroniskā formātā.

Pielikumā:

Tehniskā specifikācija ar pielikumiem un Tehniskais - finanšu piedāvājums (*1.daļa/ 2.daļa / 3.daļa/ 4.daļa (izvēlas atbilstošo)*)

1. **LĪDZĒJU REKVIZĪTI UN PARAKSTI**

|  |  |  |
| --- | --- | --- |
| Pasūtītājs: |  | Izpildītājs: |
| **RP SIA “Rīgas satiksme”**  juridiskā adrese: Kleistu iela 28, Rīga LV-1067  biroja adrese: Vestienas iela 35, Rīga LV-1035  Vien. reģ. Nr. 40003619950  Banka: AS „Citadele Banka”  Kods: PARXLV22  Konts: LV56PARX0006048641565 |  | Jurid. adrese:  Biroja adrese:  Tālr.:  Vien. reģ. Nr.  Banka:  Konts:  Kods: |
| *\*/paraksts/* |  | *\*/paraksts/* |
|  |  |  |

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)